10 красавіка мне патэлефанавалі з Ленінскага РАУС і запрасілі прыйсці забраць газеты. Аднак, як толькі я прыйшоў, мяне пасадзілі ў машыну і павезлі ў суд— адзначыў Нягацін. Пратакол аб правапарушэнні склаў старшы лейтэнант міліцыі Бовараў. Нягледзячы на тое, што было ўжо каля 18.00 і ў будынак суда перасталі пускаць наведвальнікаў, суддзя Аксана Ратнікава ўсё ж пачала разгляд справы. Паводле слоў Нягаціна, яна не дазволіла міліцыянеру на ўваходзе прапусціць у будынак праваабаронцу Барыса Бухеля. 